A Bizottság 1998/2000/EK rendelete
(2000. szeptember 21.)
a tejre és tejtermékekre vonatkozó behozatali szabályok alkalmazásának részletes szabályairól és vámkontingensek megnyitásáról szóló 1374/98/EK rendelet, valamint a tej és tejtermékekre vonatkozó kiviteli engedélyek és export-visszatérítések tekintetében a 804/68/EGK tanácsi rendelet alkalmazására vonatkozó különös részletes szabályainak megállapításáról szóló 174/1999/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1670/2000/EK rendelettel [1] módosított, a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre [2] és különösen annak 26. cikkére,
mivel:
(1) A legutóbb az 1491/2000/EK rendelettel [3] módosított, a tejre és tejtermékekre vonatkozó behozatali szabályok alkalmazásának részletes szabályairól és vámkontingensek megnyitásáról szóló 1374/98/EK rendelet [4] meghatározza azokat a mennyiségeket, amely tekintetében nincs szükség behozatali engedélyre.
(2) A legutóbb az 1961/2000/EK rendelettel [5] módosított, a tej és tejtermékekre vonatkozó kiviteli engedélyek és export-visszatérítések tekintetében a 804/68/EGK tanácsi rendelet alkalmazására vonatkozó különös részletes szabályainak megállapításáról szóló 174/1999/EK rendelet [6] meghatározza azokat az eseteket, amikor nincs szükség kiviteli engedélyre.
(3) A mezőgazdasági termékekre vonatkozó behozatali és kiviteli engedélyek és előzetes rögzítési bizonyítványok rendszerének alkalmazására kialakított részletes közös szabályok megállapításáról szóló, 2000. június 9-i 1291/2000/EK rendelet [7] 5. cikkének (1) bekezdése 150 kg-ban határozza meg azt a maximális tejtermékmennyiséget, amelyre kiviteli engedélyt nem kell bemutatni. Az átláthatóság végett a 1374/98/EK rendelet, valamint a 174/1999/EK rendelet vonatkozó rendelkezéseit ki kell igazítani, és különös intézkedéseket kell bevezetni a 800/1999/EK, valamint 1291/200/EK rendeletek rendelkezéseitől eltérő tejtermékek kivitelére.
(4) Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,
ELFOGADTA EZT A RENDELETET:
1. cikk
Az 1374/98/EK rendelet 1. cikkének helyében a következő szöveg lép:
"1. cikk
Az 1291/2000/EK rendelet II. címének sérelme nélkül, az 1255/1999/EK rendelet 1. cikkében említett bármelyik terméknek (a továbbiakban "tejtermék") a Közösségbe való behozatala esetén behozatali engedélyt kell bemutatni."
2. cikk
A 174/1999/EK rendelet 2. cikke helyébe a következő szöveg lép:
"2. cikk
Visszatérítés kizárólag engedély bemutatása esetén adható, kivéve az 1291/2000/EK rendelet 5. cikke (1) bekezdése első és negyedik francia bekezdésében említett eseteket.
Az 1291/2000/EK rendelet 5. cikke (1) bekezdése negyedik francia bekezdésének alkalmazásában, amennyiben egy kiviteli nyilatkozatba több különálló, a 3846/87/EGK bizottsági rendeletben megállapított visszatérítési nómenklatúra kódot vagy a kombinált nómenklatúra szerinti kódot írtak be, az egyes kódokhoz tartozó részletek külön nyilatkozatokat alkotnak."
3. cikk
E rendelet 2000. október 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2000. szeptember 21-én.